# Gliese 317

Gliese 317 (GJ 317 / LHS 2037) és un estel de magnitud aparent +12 situat a 29,9 anys llum en la constel·lació de Brúixola. A data de 2007 es coneix l'existència de dos exoplanetes orbitant al voltant d'aquest estel.
Gliese 317 és una nana vermella de tipus espectral M3.5V, amb una massa de 0,24 masses solars i una lluminositat equivalent a l'1% de la solar. Pel seu color B-V, Gliese 317 és sorprenentment tènue, trobant-se aproximadament 1,8 magnituds per sota de la seqüència principal. La seva ubicació en el diagrama de Hertzsprung-Russell suggereix que pot ser un estel subnan molt pobre en metalls. No obstant això, diversos estudis suggereixen que GJ 317 té una metal·licitat similar a la solar ([Fe/H] = −0,23 ± 0,2) un valor molt més alt que l'esperat per la seva posició en el diagrama H-R. Possibles errors en la paral·laxi o en la mesura de la magnitud poden ser els responsables de la discrepància.

## Sistema planetari

Gliese 317 b és un planeta jovià que gira entorn de l'estel a una distància mitjana de 0,95 ua —lleugerament inferior a la separació entra la Terra i el Sol— en una òrbita moderadament excèntrica, que fa que aquesta distància varie entre 0,77 i 1,13 ua. Amb una massa mínima 1,2 vegades la massa de Júpiter, el seu període orbital és de 1,9 anys.
La presència d'un segon planeta, Gliese 317 c, canvià els paràmetres orbitals del primer planeta. Confirmada la seua existència, Gliese 317 c té una massa de 0,83 vegades la massa de Júpiter amb un període orbital de 7,4 anys.
| Nom | Nom | Massa | Semieix major | Excentricitat | Període orbital | Descobriment |
| Gliese 317 b | Gliese 317 b | > 1,2 MJ | 0,95 ua | 0,193 ± 0,06 | 692.9 ± 4 dies | 2007 |
| Gliese 317 c | Gliese 317 c | > 0,83 MJ | ? | 0,42 | 2700 dies | 2007 |

## Referències

* ↑ «G.P. Kuiper's spectral classifications of proper-motion stars». The Astrophysical Journal Supplement Series, 10-1985, pàg. 197–227. DOI: 10.1086/191069.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: VizieR Online Data Catalog: UCAC4 Catalogue (Zacharias+, 2012). Indicat a la font segons: SIMBAD. Autor: Arne Henden. Llengua del terme, de l'obra o del nom: anglès. Data de publicació: juliol 2012.
* ↑ Guillem Anglada Escudé «Astrometry and radial velocities of the planet host M dwarf GJ 317: new trigonometric distance, metallicity, and upper limit to the mass of GJ 317b» (en anglès). Astrophysical Journal, 1, 23-01-2012, pàg. 37. DOI: 10.1088/0004-637X/746/1/37.
* 1 2 Ignasi Ribas Canudas «The CARMENES search for exoplanets around M dwarfs. Stellar atmospheric parameters of target stars with SteParSyn». Astronomy and Astrophysics, 12-2021. DOI: 10.1051/0004-6361/202141980.
* ↑ Claire Moutou «SPIRou Input Catalogue: global properties of 440 M dwarfs observed with ESPaDOnS at CFHT» (en anglès). Monthly Notices of the Royal Astronomical Society, 2, 4-2018, pàg. 1960–1986. DOI: 10.1093/MNRAS/STX3246.
* ↑ Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ LHS 2037 (SIMBAD)
* ↑ Johnson, John Asher; Butler, R. Paul; Marcy, Geoffrey W.; Fischer, Debra A.; Vogt, Steven S.; Wright, Jason T.; Peek, Kathryn M. G. «A New Planet around an M Dwarf: Revealing a Correlation between Exoplanets and Stellar Mass». The Astrophysical Journal, 670, 1, 2007. pp. 833-840.
* 1 2 GJ 317 (The Extrasolar Planets Encyclopaedia)